JohanHeinsen/ENO huggingface dataset:
Kiøbenhavns Postrytter, 1793-11-29
Denne Stads Commandant har i et Circulaire opfordret alle Vedkommende til ikke at betragte de franske Fanger som Fiender, men ved Medlidenhed og Goddædighed at giøre dem deres Skjebne saa taalelig som mueligt. Vi ville, siger han, ikke behandle de fangne Fiender saaledes, som de behandle vore Krigskammerater, vi ville søge at overgaae dem i Tapperhed, ikke i Gruesomhed.
Kiøbenhavns Postrytter, 1793-11-29
Med den nyeste Engelske Erklæring i Hensigt til den franske Krig, er man her meget vel fornøyet, og vort Hof har allerede formeligen erklæret sig af samme Meening; hvilket ogsaa ventes fra det Berlinske Hofs Side. Jmidlertid torde denne Erklæring neppe giøre den attraaede Virkning. Det hedder, at Ministeren Pitt har forestillet vort Hof denne Erklærings Nødvendighed, hvorved Oppositionspartiet ved Parlementets Aabning maatte blive overbeviist om, at der ikke er forsømt noget Middel til Fredens Jstandbringelse. Efter det Engelske Hofs Anmodning blive de hidtil i Mayland, staaende to Cavallerie Regimenter, Erkehertug Anton og Radasty, til Søes transporterte fra Genua til Toulon. Den Hielp, som Rusland igiennem det førte Hav seender til Toulon, re; ans ske on paa anslaaes til 12 Linieskibe og 40000 Mand; men Tiden, naar de kan ventes at ankomme der, kan ey endnu bestemmes.
Kiøbenhavns Postrytter, 1793-11-29
Man vil paastaae, at Prindsen af Coburg allerede den 25de October har faaet Ordre til endnu eengang at angribe den franske General Jourdan, førend der tænkes paa Vinterqvarteer, og om mueligt, bringe ham til Bataille; til hvilken Ende han skulde søge at lokke Franskmændene til Egnen omkring Landrey, hvor Terrainet er jevnt og meget beqvemt til Actionen for vort Cavallerie. Skulde dette lade sig giøre og lykkes, saa kunde det let skee, at den franske Armee kunde afskiæres fra Cambray og Arras, følgeligen ogsaa fra dens Magaziner, og blive nødt til at trække sig tilbage enten til Philippeville eller til Rhetel i Champagne; hvorved det vilde blive let at erobre Landrey. Man længes derfor nu meget efter nye Beretninger fra Armeen.
Kiøbenhavns Postrytter, 1793-11-29
Warschau, den 16 November. Rigsdagen i Grodno har i Sessionen den 5te hujus uden Undtagelse ophævet alle den Targowitzer Confoederations Decreter, og anordnet, at enhver Borger, som ved benævnte Decreter var blevet skilt ved sine Eiendomme, skulde uden videre Procedure igien træde i fuldkommen Besiddelse af det, han saaledes havde mistet. Protestanterne fik ogsaa Tilladelse til overalt at bygge sig Kir ter Landbuddet Miaczinsky, hvis Broder blev som fransk General quillotineret i Paris, havde allerede den 2den hujus indgivet et Project imod Franskmændene. Dette blev den 6te understøttet af en Note fra den Rus ske Gesandt, hvorefter Rigsdagen tog følgende Beslutning: Stænderne anordne, at Militair-Commissionen skal give alle de paa den Pohlske Grændse staaende Detachementer Ordre til at nægte alle Franskmænd, af hvad Stand og Kiøn de end maatte være, at betræde Pohlsk Grund, saafremt de ikke kunne godtgiøre, at de aldrig Au have været den Kongelige Familie imod, og at de ey have været befængt med den i Frankerige herskende Klub syge. Alle de Franskmænd, som opholde sig i Pohlen, skulle snarest mueligt med Eed bekræfte, at de ingensinde ville føre Correspondence med nogen Klubist, og at de ville erkiende Ludvig den Sextendes Søn for deres retmæssige Konge. De, som enten ikke ville aflægge denne Eed, eller efter aflagte Eed overbevises om at have ført Correspondence med nogen Klubist, skulde føres ud af Landet, og de sidstmeldte have deres Eiendomme forbrudt. Endeligen skulle ogsaa de Boghandlere, som sælge Bøger, der indeholde jacobinske Grundsætninger, saaog Bogtrykkerne, som trykke disse Skrivter, belægges med 6000 Gyldens Mulck.
Kiøbenhavns Postrytter, 1793-11-29
Frankfurt, den 19 November. J Genua har Regieringen anordnet tre Dages offentlige Bønner til Gud, om at afvende den Fare, som Republiken under nærværende Omstændigheder trues af.
Kiøbenhavns Postrytter, 1793-11-29
Efter det Neapolitanske Hofs Ordre er der gjort Beslag paa en Sum af 4 Millioner Ducati, som Franskmændenne havde deponeret i Banqven i Neapolis, til et Slags Godtgiørelse for de i Frankerige confisquerte spanske Fonds. – J Bern arbeyder den Preussiske og Engelske Gesandt paa at bringe Schweitzer-Cantonerne til at bitræde Alliancen imod Frankerige.
Kiøbenhavns Postrytter, 1793-11-29
Altona, den 25 November. Den fra Greve Wurmsers Armee indløbne Rapport, leverer en omstændelig Beretning om den franske Fæstning Fort-Louis Overgivelse til de Keiserlige Tropper.
Kiøbenhavns Postrytter, 1793-11-29
Efter den sluttede Capitulation er den næsten 4000 Mand stærke Besætning den 16de udmarcheret med alle Honneurs, men har paa Glaciet maattet strække Gevær og overgive sig som Krigsfanger. J Fæstningen er der forefundet 110 Kanoner. – J Nærheden af Saverne er der ogsaa forefaldet en hidsig Træfning imellem 500 Pfalziske Jægere og 400 Franskmænd, hvori 139 af disse ere blevne paa Pladsen, 40 gjorte til Fanger, og 2 Kanoner er drede.
Kiøbenhavns Postrytter, 1793-11-29
Nederelven, den 26 November. Efter private Breve skal en Svensk Fregat, under Ma for Cederstrøms Commando, i det Middellandske Hav være kommet i Træfning med 2 Spanske Fregatter, som vilde visitere de under den Svenske Fregats Escorte værende Handelskibe, hvorved begge de Spanske Fregatter ere blevne saaledes tilredte, at de med stor Møye kunde naae Algestras.
Kiøbenhavns Postrytter, 1793-11-29
De Beretninger, som over Schweitz komme fra Lion til Tydskland, ere af den Beskaffenhed, at de næsten synes utroelige, især da der fra Paris ey meldes det ringeste om disse Grusomheder. Tyranniet og Myrdelysten skulde nemlig rase saa stærkt i Lion, at man regnede allerede 10000 Mennesker, som vare ombragte. Ja man lægger til, at man havde jaget henved 3000 paa eengang ud af Fængselerne, og skudt paa dem som i en Klappe sagt. – Saameget er vist, at der i Lion sidde nogle Tusinde i Arrest, at Folkemængden, som før Beleyringen, ansloges til 160000 Personer, er ved Hungersnød, Næringsveiens Standsning, og de blodigste Forfølgelser, utroeligen formindsket, og formindskes dagligen, og at man fortfarer med at nedrive de kostbareste Bygninger. Kort sagt: Historien kan ikkun fremvise faa Exempler paa den Jammer, som nu hersker i det forhen saa blomstrende Lion.
Kiøbenhavns Postrytter, 1793-11-29
Kiøbenhavn, den 29 November. Førstkommende Søndag den 1 December holder Hendes Kongelige Høyhed Kronprindsessen sin Kirkegang i Gemaks-Prædiken, og Mandagen den 2den bliver Cour hos Hendes Kongelige Høyhed, Eftermiddagen Klokken 5 for Cavalerer, og for Damer Klokken 6 Slet; derefter er Apartement i Hs. Majestæt Kongens Gemakker.
Kiøbenhavns Postrytter, 1793-11-29
Den 15 November d. A. ere følgende Bureau-Chefer, ved Admiralitets- og Commissariats-Collegio. Revisor Johan Wiewild, 2det Departements Secretair Friderich Christian Smith, 4de Departements Secretair Jacob Bang, og Eqviperings Secretair Gottlob Grove beskikkede til virkelige Ober=Krigs-Commissairer med Bestallinger, af 28 October sidstleden.
Kiøbenhavns Postrytter, 1793-11-29
J Tallotteriets 562 Trækning i Altona, den 26 November, udkom følgende Nummere: II.
Kiøbenhavns Postrytter, 1793-11-29
Fra Pressen er udkommet: Forsøg til Femte Christians Historie, som en Jndledning til Fierde Frederichs ved Etatsraad Høyer, af N. D. Riegels. Dette Forsøg faaes tilkiøbs hos de Herrer Boghandlere Agent Gyldendal, Buch, Poulsen og i det Høyffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir.
Kiøbenhavns Postrytter, 1793-11-29
Vibel- og Kirke-Historie, fra Verdens Begyndelse, NB. indtil det 18de Seculum efter Christi Fødsel, hvorudi Guds Kirkes og Lærdoms Tilstand, berømmelige og lærde Mænd og Skribentere, dens Fiender, Forfølgere og Kiættere, samt andre dertil henhørende mærkværdige Ting, tydelig og paa korteste Maade bliver forklaret, samt med mueligste Arcuratesse udgivet af Ove Thorning, Sognepræst ved Toftlund Meenighed i Riber Stift. Da der nu i dette roesværdige, smukke og velforfattede Skrift, som bestaaer i 2 Tomer i Qvarto, kan læses iblant andet det, hvad som ellers i mange Bøger var at hente og samle, og paa adskillige Maader fremsat, og da det er det første i sit Slags, der paa den Maade i det Danske Sprog har seet Lyset, vil man haabe med saadant et betydelig Skrifts Oplæggelse at have gjort Fæddernelandet en Tieneste; det er til Kiøbs at bekomme i det kongel. Bogtrykkerie for 8 Mk. Exemplaret, eller begge Tomer. lelens sandelige Lyst-ange, udi hvilken en udelskende Sielen dagligen kan hente sig Trost og Vederqvægelse ved andægtige Hierte-Suk, baade Morgen og Aften, i sit eget saavelsom Guds Huus; desligeste naar den agter at gaae til Skrifte og Alters, saa og over de 7 Kong Davids Poenitentze Psalmer, prydet med 8 Kobberstykker, som forestille hvad Gud haver skabt hver Dag i sær. Guld elskende og andægtige Siele vil i denne aandelige Lyst-Hauge finde kostelige Urter, og plukke hvad som kan være tjenlig til deres aandelige Røgelse, sælges i det kongel. Bogtrykkerie, for 1 Mk.
Kiøbenhavns Postrytter, 1793-11-29
Godt Maculatur=Papiir er tilkiøbs at bekomme i det Kongelige Bogtrykkerie for 7 Mk. Riiset.
Kiøbenhavns Postrytter, 1793-12-02
Kiøbenhavns Tdr. No. Aar. alle, sen. tillunt. en Post-Tidender, hans dob hun Mandagen, den 2 December. Heraf udgives ugentlig 2de Stykker, ved P. M. Hopffner. en Fra Jtalien, den 12 November.
Kiøbenhavns Postrytter, 1793-12-02
J Genua har man ved de der værende store Magaziner fundet adskillige Krudttønder, og da Regieringen heraf ey kunde andet end formode en forrædersk Plan, saa gav den alle Fremmede, uden Undtagelse, Ordre til ufortøvet at forlade baade Staden og Havnen. – Til Livorno var der allerede ankommet nogle Felucker med saadanne Forviiste.
Kiøbenhavns Postrytter, 1793-12-02
London, den 15 November. Admiralitetet har fra den i Ostindien commanderende General Cornvallis faaet en Depeche, hvori der, efter Gigende, berettes, at den brittiske Armee, saasnart Efterretningen om Fredsbrudet der over Land var ankommet, var marcheret fra Madras imod Pandichery, og havde den 1ste Julii erobret bemeldte Stad, hvorved ogsaa en fransk Ostindiefarer med en meget riig Ladning var faldet Engelskmændene i Hænder. – Videre vil man have den Efterretning, at ogsaa det franske Establissement Carrical var borttaget af Engelskmændene, og at alting paa den franske Øe Mauritius var i Oprør imod Conventet.
Kiøbenhavns Postrytter, 1793-12-02
Vort Publicum har endnu travelt med Franskmændenes Truseler om at falde ind i Engeland. Bedre underrettede Folk troe imidlertid, at dette Rygte blot opfriskes, for at bringe vort Hof til at trække dets Tropper tilbage fra Flandern. Men Regieringen synes at være saa vis paa Folkets Troeskab og gode Sindelav, at den kan være ubekymret over alle løbende Rygter. Desuden vil Lord Howes store Flaade, som krydser langs med vore Kyster, nok beskytte os imod ethvert Anfald. Og et nyt Beviis paa, hvorlidet Regieringen frygter for en fransk Landgang, er dette, at General Grey og Admiral Jarviis, hvis Expedition til Vestindien blev opholdt formedelst Franskmændenes Jndmarch i Flandern, nu virkeligen giøre sig færdige til med deres Escadre og de indskibede Tropper at afgaae til Vestindien; hvorfor de ogsaa allerede i Forgaars have havt Afskeds Audience hos Kongen.
Kiøbenhavns Postrytter, 1793-12-02
Fra Philladelphia veed man nu, at den gule Feber, efterat den havde bortrevet omtrent 2000 af Jndvaanerne, igien er saa kiendelig standset, at der paa den Dag, da Efterretningen afgik derfra, ikkun vare 2 Døde og 2 Syge, og at man alsaa snart kunde giøre sig Haab om, snart at blive den ganske qvit. J Nyeyork havde Commissarierne, som skulde forebygge bemeldte smitsomme Syges videre Udbredelse, allerede den 8de October bekiendtgjort, at der ikke fandtes ringeste Spoer dertil.
Kiøbenhavns Postrytter, 1793-12-02
De i Tirsdags fra Petersburg her til Regieringen indlabne Depecher maae have været af stor Vigtighed, siden de strax bleve afsendte til Kongen paa Windsor, Efter Forlydende skal deres væsentlige Jndhold have været: "At Keyserinden, efter de allierte Magters indstændige Anmodning, har lovet, at understøtte det næste Feldttogs Operationer med sin hele Magt til Lands og Vands og med sin hele øvrige Indflydelse, for at styrte det franske Convent.
Kiøbenhavns Postrytter, 1793-12-02
Den Fred, som Algier har sluttet med Portugal, og den Kriig, det siden har erklæret Nordamericanerne, er til stor Skade for disses Skibsfart. Man melder allerede under 30 October fra Lissabon, at adskillige americanske Skibe vare faldne de Algierske Corsarer i Hænder. Paris, den 18 November. Hele den første Requisition er nu afmarcheret til Armeerne, saa der følgeligen nu ikke sees nogen ung Mandsperson fra 16 til 25 Aar i Paris. En Omstændighed, som vist ikke har fundet Sted, saalænge Paris har staaet.
Kiøbenhavns Postrytter, 1793-12-02
De Processioner, man dagligen seer paa vore Gader, ere enten Sansculott Deputationer, som bringe Conventet de fra Kirkerne røvede Kostbarheder, eller og Rakker sluffer fra Conciergeriet til Guillotinen. Man regner, at Guillotinen over hele Frankerige expederer i det mindste 300 Personer om Dagen, og man undrer derfor over, at den nye Kalender ey endnu har faaet en Guillotine dag. – De her siden sidst dømte og henrettede Personer ere: 1) General Houchard, 53 Aar gammel, fordi han i August ikke med Moselarmeen kom Maynz til Undsætning, og i September ikke med Nordarmeen gjorde sit Bedste ved Dunkirchen, Hondschovten og Turcoing. 2) Manuel, 40 Aar gammel. For fire Aar siden kiendte man ham ey engang af Navn. Han gjorde sig allerførst bekiendt ved nogle meget haarde Udtryk, som han i Gor sas Avisen lod indrykke imod Hoffet. Jacobinerclubben var Veyen, hvorigiennem han i forrige Aar kom i Anseelse.
Kiøbenhavns Postrytter, 1793-12-02
Som Pethions Creatur blev han i forrige Sommer Commune Procurator, var een af Hovedmændene den 10 August og Ludvig den Sextendes egentlige Fangevogter i hans første Fængselsdage i Templetaarnet, ja blev tilsidst Medlem af Conventet, hvor han dog snart forfaldt til det moderate Partie. Hans Hovedforbrydelse var, at han havde hørt til det Brissotske Partie, og ikke givet sit Stemme til Ludvigs Henrettelse. Ved Dødsdommens Forkyndelse skal han have fældet Taarer, og Folket have bebreydet ham September Myrdningerne og Prindsesse Lamballes Mishandling. 3) St. Ludvigsridderen Carl du Pare, forhen Opsynsmand over Thuillerierne. Tilligemed ham blev en royalistisk Jnvalid rettet. 4) Gilhert de Voisin, forhen Præsident i det Parisiske Parle ment. 5) Den forrige Marquis og Brigadegeneral Ro mee. 6) Cussy, Deputeret i den første Nationalforsamling.
Kiøbenhavns Postrytter, 1793-12-02
Blandt de Nyearresterte lægges især Mærke til den af sine store Riigdomme saa bekiendte forrige Hofbanquerer la Borde, som blev afhentet fra sit Gods Mereville, 15 Mile herfra, hvor han for sin Goddædighed savnes af mange blandt Jndvaanerne. Ogsaa den bekiendte Prinds af Hessen-Rheinfels skal være arresteret, og i Bordeaux har man paagrebet den bekiendte protestantiske Geistlige, Rabant de St. Etienne og hans Broder, og bragt dem her til Staden, hvor Guillotinen vil blive dem begge vis nok. Førstmeldtes Kone har af Fortvivlelse styrtet sig i en Brønd. – Endnu een mærkværdig Arrestant har man faaet i Skuespil Directricen Montauster. Hun havde gjort sin Lykke ved Revolutionen, er ogsaa nu i 4 Aar blevet tilstrækkeligen beskyttet af dem, som havde Magten i Hænder, især i de sidste Tider af Danton og Lacroix, som man derfor nu beskylder for, at de have ladet Skuespillerne paa Nationaltheatret arrestere, for desto sikkrere at faae Montausiers Theater i Veyret Det vilde sikkerligen ey gaaet Overa Sangerne og Dandserne et Haar bedre, dersom de ikke i Tide havde givet sig under de mægtige Jacobineres Beskyttelse.
Kiøbenhavns Postrytter, 1793-12-02
Man veed nu med Vished, at Exministeren Rolland har af Fortvivlelse over hans Kones Død skudt sig ihiel i Nærheden af Rouen, hvor han holdt sig forstukket. hans Lomme har man fundet hans skrivelige Forsvar og adskilligt andet Revolutionen angaaende. - General Lechelle, Commandeur en Chef for den vestlige Armee, har ogsaa, efter Conventtroppernes Forliis ved Laval, taget Gift ind, og er to Timer derefter død. – Derimod har den bekiendte Skribent Champfort, som for ikke længe siden var Medarbeyder i Gazette nationale og tillige National-Bibliothecarius, for at undgaae et værre Fængsel, givet sig to Skud med en Pistol og 17 Snidt med en Pennekniv, men altsammen saa ubehændigen, at han endnu lever og maaskee kan cureres. Hans eneste Forbrydelse bestaaer deri, at han har sagt Mairen Pachenogle bidende Jndfald, hvilket kostede ham hans Bibliothekarpost, og giorde, at han blev bragt til MadelonetteFængselet, men for Svagheds Skyld under Bevogtning ført hiem i hans Huus, hvor han gjorde det frugtesløse Forsøg paa at dræbe sig. Allerede for 25 Aar siden ansaae Voltaire ham for eet af Frankeriges vittigste Hoveder. J Bordeaux har man quillotineret to Jøder, Brødrene Rabas, under det Paaskud, at de havde understøttet Royalisterne med Penge. Deres confisquerte Formue skal beløbe sig til henimod 25 Millioner.
Kiøbenhavns Postrytter, 1793-12-02
Wien, den 20 November. Som forlydes, har den her nyelig ankomne Engelske Generaladjutant Crawfurd bragt vort Hof den Forsikkring, at den i Nederlandene staaende brittiske Armee skal forstærkes med 10 til 12000 Mand. – Det hedder nu igien, at Keyseren og Keiserinden ville sidst i denne Maaned giøre en Reyse til Brüssel.
Kiøbenhavns Postrytter, 1793-12-02
J Leipzig bliver der hos forskiellige Banquerere negotie ret to til tre Millioner Gylden for Keyserlig Regning. Nederlænderne have tilbudet Keiseren halvfemte og Ungarerne tre Millioner Gylden frievilligt Krigsbidrag. Sidstmeldte ville desuden endnu stille 15000 Recruter. – Den Ungarnske Canzler Palfy har tilbudet Keyseren 10000 Ducater og 50 fuldt eqviperte Husarer.
Kiøbenhavns Postrytter, 1793-12-02
Man siger, at der endnu for Martii Maaneds Udgang, skal afgaae et Corps af mere end 60000 Mand til Armeens Forstærkning i Nederlandene. Hele dette FeldttogsForliis anslaaes alt i alt (af Dræbte, Saarede, Fangne, Savnede og Syge) til henimod 30000 Mand, hvilket Antal er lidet imod det, Franskmændene have liidt.
Kiøbenhavns Postrytter, 1793-12-02
Frankfurt, den 23 November. Franskmændene siges allerede at have posteret sig igien ved Bliescastel. – Den Kanonade, som man den 18de hørde fra Landau Kanten, var ikke Begyndelsen af det nye Bombardement, men blot en Victoriaskydning for Fort Louis Erobring. – Greven af Provence, Monsieur, skal den 15de være reyst fra Hamm i Westphalen til Turin, hvorfra han meenes at gaae til Toulon.
Kiøbenhavns Postrytter, 1793-12-02
Haag, den 23 November. Den franske Armee under General Jourdan er blevet forstærket med 30000 Mand, og er nu deelt i 3 Corps, af hvilke det ene staaer i fransk Hennegau, det andet i Nærheden af Lille, og det tredie ved Dunkirchen. Denne Jndretning har foraarsaget, at ogsaa den allierte Armee har maattet giøre nogle Forandringer i sin Position. J Westflandern ere de Allierte Natten til den 16de tre Colonner marcherte imod Poperingen, hvor Fienden endnu opholdt sig. J Dagningen trængede de sig ind i Staden, hvor det kom til en haardnakket Træfning, som kostede Fienden 600 Døde og Saarede, foruden 4 Kanoner og endeel Fanger. Resten maatte over Hals og Hoved tage Flugten. - General Beaulien har fra den anden Side bemægtiget sig Hastier, og er rykket Givet og Charlemont nærmere.
Kiøbenhavns Postrytter, 1793-12-02
Amsterdam, den 23 November. Brevene fra Lissabon af 30te October melde, at det Portugisiske Hof giver de neutrale Skibe Convoy, for at beskytte dem imod de Algierske Kapere, siden den paa 12 Maaneder i nellem Portugal og Algier sluttede Fred indeholder den Betingelse, at de Algierske Corsarer ey maae angribe noget Skib, som gaaer til eller kommer fra Portugisiske Havne. - Efter andre Beretninger giøre Algiererne blot Jagt paa Americanernes og Hanseestædernes Skibe.
Kiøbenhavns Postrytter, 1793-12-02
Nederelven, den 29 November. Efter troeværdige Pariser Breve skal Chabot, Bazire, Churiot, Fabre d'Eglantine og adskillige andre Convent Deputerte den 18de være arresterte. Rygtet sagde, at Danton ogsaa var med i Tallet. Efter samme Brev var der igien saa stort Overflod af Guld og Sølv i Paris, at en Louisd'or kostede kun 36 Livres i Assignater, og Marken fiin Sølv gieldte kun 55 Livres i Assignater, hvilket ey er mere, end den for Revolutionen kostede i klingende Myndt.
Kiøbenhavns Postrytter, 1793-12-02
Kiøbenhavn, den 2 December. Under Dato Christiansborg Slot den 13de November er udgaaet en Anordning for dem af Berg Almuen paa Kongsberg, som maatte have noget at klage.
Kiøbenhavns Postrytter, 1793-12-02
Under Dato Christiansborg Slot den 28de November er udgaaet en Placat, hvorved befales, at indtil videre alle de Hans Majestæts Undersaatter tilhørende Skibe, som passere forbi Dower og Calais eller Ørkenøerne, skulle være forsynede med algierske Søepasse m.v.
Kiøbenhavns Postrytter, 1793-12-02
Den 4de November sidstleden er Hr. Professor Schow optaget til Æres Medlem af det Kongelige Maler, Billedhugger og Bygnings Academie.
Kiøbenhavns Postrytter, 1793-12-02
Meteorologiske Observationer. Vinden. Therm.
Kiøbenhavns Postrytter, 1793-12-02
Barom. Varme. N. N. O. 25 Novbr. N. O. N. O. N. V. N. N. O. 1 December 28. 2.
Kiøbenhavns Postrytter, 1793-12-02
Udi afvigte Uge fra den 23 Novbr. til den 30te dito, ere i denne Kongel. Residence Stad copulerede 16 Par, Fødte Drenge 34, Piger 31, tilsammen fødte 65. Døde Mænd 13, Qvinder 15, Drenge 8, Piger 7, af følgende Sygdomme: Alderdom 4. Apoplexie 1. Barselseng 1. Bryssyge 4 Forraadnelses Feber 2. Gidt 1. Hastig død 1. Hidsig Feber 1. Jndvortes Syge 1. Jnflammation 1. Kold fyr 1. Kopper 8 Slag 6. Tærendesyge 3 Uangivne Svagheder 7. Vattersoet 1. Tilsammen døde 43. Altsaa 22 flere fødte end døde. Göttinger franske og tydske Futteral-Calendere, samt Musen-Calendere for Aaret 1794, hvori findes et Kobberstykke for hver Maaned, tilligemed den nu brugelige Fruentimmer, og Mandfolke=Klædedragt, kan tilkiøbs bekommes i det Kongelige Bogtrykkerie, i Pergament med Futteral 4 Mk. 5 Sk. og i Taft med skildret Tegning 1 Rdlr. 1 Mk. Saa og smaae Altoniske Calendere med illuminerte, røde, blaae og sorte Kobbere.
Kiøbenhavns Postrytter, 1793-12-02
Fra Pressen er udkommet: Forsøg til Femte Christians Historie, som en Jndledning til Fierde Frederichs ved Etatsraad Høyer, af N. D. Riegels. Dette Forsøg saaes tilkiøbs hos de Herrer Boghandlere Agent Gyldendal, Bich, Poulsen og i det Høyffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir.
Kiøbenhavns Postrytter, 1793-12-02
Vibel og Kirke-Historie, fra Verdens Begyndelse, O. S. indtil det 18de Seculum efter Christi Fødsel, hvorudi Guds Kirkes og Lærdoms Tilstand, bekommelige og lærde Mænd og Skribentere, dens Fiender, Forfølgere og Kiættere, samt andre dertil henhørende mærkværdige Ting, tydelig og paa korteste Maade bliver forklaret, samt med mueligste Accuratesse udgivet af De Thorning, Sognepræst ved Toftlund Meenighed i Riber Stift. Da der nu i dette roesværdige, smukke og velforfattede Skrift, som bestaaer i 2 Tomer i Qvarto, kan læses iblant andet det, hvad som ellers i mange Bøger var at hente og samle, og paa adskillige Maader fremsat, og da det er det forste i sit Slags, der paa den Maade i det Danske Sprog har seet Lyset, vil man haabe med saadant et betydelig Skrifts Oplæggelse at have gjort Fædernelandet en Tieneste; det er til Kiøbs at bekomme i det kongel. Bogtrykkerie for 8 Mk. Exemplaret, eller begge Tømmer.
Kiøbenhavns Postrytter, 1793-12-06
Kiøbenhavns Aar No. Muun. tion, Post-Tidender. antionssina, gl. Fredagen, den 6 December. Heraf udgives ugentlig 2de Stykker, ved P. M. Hopfiner.